Die kompetisie sluit op Woensdag, 30 September. Vir meer besonderhede en nog inligting oor kinderboeke en skrywers, besoek Storiewerf se webbladsy.
Wil jy graag ’n vakansie wen? Neem deel aan LAPA se lesersopname en jy kan dalk ’n kans staan om ’n vakansie vir vier mense by die ATKV-oord van jou keuse te wen.
Voor jy besluit of jy Hartenbos, Buffelspoort of Goudini Spa toe wil gaan (om net ’n paar op te noem) vul eers die lesersopname in en vertel ons wie jy is en wat jy graag lees.
Om in aanmerking te kom vir die prys, beantwoord ’n reeks vrae oor jou lesersbehoeftes. Jy kan ook een van drie koopbewyse ter waarde van R500 losslaan!
In Uit vertel Viljoen die storie van ’n Afrikaanse seun se stryd met sy seksuele identiteit. Brent is gewild, ’n rugbyspeler en hy het boonop ’n meisie, maar hy worstel met vreemde gevoelens teenoor “die ou van Redhill”. Viljoen hanteer die onderwerp met deernis en wys weereens dat hy nie skroom om sensitiewe onderwerpe aan te pak nie.